Ave-Marleen Rei

Ave-Marleen Rei (sünninimi Ave Plukk; sündinud 21. detsembril 1976 Kiviõlis) on eesti kultuuriajakirjanik. Ta on kasutanud esinejanime Ave Marleen.

 Haridus 
Rei on lõpetanud 1995. aastal Paide Ühisgümnaasiumi. Ta on õppinud aastatel 1995–1997 ja 1999–2002 Tartu Ülikoolis saksa filoloogiat ja ajakirjandust ning 1997–1999 Viljandi Kultuurikolledži teatrikateedris näitleja erialal (III lend). 2002. aastal lõpetas ta Tartu Ülikooli saksa keele ja kirjanduse erialal.

 Töö 
Rei alustas raadiotööd 2000. aastal raadios Elmar, ühtlasi oli ta 2001. aastal oli ETV hommikuprogrammi "Terevisioon" Tartu stuudio kaassaatejuht. Aastatel 2003–2010 oli ta Kuku Raadio toimetaja, juhtis hommiku- ja pärastlõunaprogrammi ning kultuuri- ja portreesaateid. Ta on teinud kaastööd Vikerraadiole (2012–2013) ning ajakirjadele Anne ja Pere ja Kodu. 

Aastatel 2010–2015 töötas ta Vanemuise teatri pressiesindajana ja koostas teatri ajakirja Ramp. Alates maist 2015 töötas taas Kuku Raadios.

Aastatel 2017–2022 töötas Rei Eesti arengukoostööd, humanitaarabi ja maailmaharidust toetavas organisatsioonis MTÜ Mondo kommunikatsioonijuhina.Anu Viita-Neuhaus. Püsimatu loomuga Ave-Marleen on tagasi vana armastuse juures: „Inimene õpib, kui ta vette visata.“ Naisteleht, 01.11.2023.

Sügisest 2023 on ta Eesti Rahvusringhäälingu kultuuritoimetuse vastutav toimetaja.ERR-i töötajate kontaktid Eesti Rahvusringhäälingu koduleht. Vaadatud 22.02.2024 Ta on üks kultuurisaate "OP!" toimetajaid ja kaassaatejuht. Varem on ta juhtinud Eesti Televisiooni saateid "Termomeeter" (2000–2001), "Tagatargemad" (2009–2010) ja "Tähelaev" (2011–2013).

Looming
Raamatud
 Triin Voorel. "Tants ühele naisele". Koostaja Ave Plukk. Elmatar, 2008̆
 Ave-Marleen Rei. "Rästiku pihtimus". Tänapäev, 2016 – Marje Metsuri elulooraamat
Tõlked
 Danielle Graf, Katja Seide. "Väikesed kuradikesed : rahulikke mooduseid trotsiaegadest ülesaamiseks". Pegasus, 2018
 Daniela Gaigg, Linda Syllaba. "Õiendamispaast : seitse sammu tasakaalustatud suhteni lapse ja vanema vahel". Pegasus, 2021

Telesaateid
 2009–2010 "Tagatargemad" – ETV, üks saatejuhte
 2012–2013 "Tähelaev" (Sofia Joons, Peeter Laurits, Kauksi Ülle) – ETV, saatejuht
 2024– "OP!" – ETV, toimetaja ja üks saatejuhte
 2025 "Ridade vahel" (eesti raamatu aasta mõtteid: Mart Juur, Piret Jaaks, Martin Algus, Indrek Koff, Lilli Luuk, Jaanus Vaiksoo, Valdur Mikita) – ETV, saatejuht

Raadiosaateid
 2024 – "Võõrsil ja kodus" (7-osaline sari väliseestlastest Kanadas) – Vikerraadio, saatejuht

 Isiklikku 
Tema abikaasa on näitleja ja lavastaja Leino Rei, paaril on kaks ühist last.Kaire Uusen. Leino Rei: Mul on suur võlg oma pere ees. Tuleb hakata seda tasa tegema Pere ja Kodu, 06.07.2018.

Viited

Kategooria:Eesti teleajakirjanikud
Kategooria:Eesti raadioajakirjanikud
Kategooria:Tartu Ülikooli filosoofiateaduskonna vilistlased
Kategooria:Sündinud 1976